L'Agència Tributària de Catalunya va ser creada per la Llei 7/2007, del 17 de juliol, que en el seu article 1 la defineix com un ens adscrit al Departament d'Economia i Finances, amb personalitat jurídica pròpia i plena capacitat per organitzar i exercir les funcions que té encomanades, i que gaudeix d'autonomia funcional, financera i de gestió.
La Llei orgànica 15/1999, de 13 de desembre, de protecció de dades de caràcter personal, estableix, a l'article 20, la necessitat de dur a terme, mitjançant una disposició de caràcter general, la creació, modificació o supressió dels fitxers de dades de caràcter personal, precepte que s'ha vist desenvolupat reglamentàriament per l'article 54 del Reglament de desenvolupament de la Llei orgànica de protecció de dades de caràcter personal, aprovat per Reial decret 1720/2007 de 21 de desembre.
D'altra banda, la mateixa Llei orgànica 15/1999, de 13 de desembre, regula a la seva disposició addicional segona la creació de fitxers i registres de població per part de les comunitats autònomes.
En conseqüència, l'article 4 de la Llei 32/2010, d'11 d'octubre, de l'Autoritat Catalana de Protecció de Dades, atribueix a aquesta institució, entre d'altres, les competències de registre i control sobre els tractaments de dades personals duts a terme per la Generalitat de Catalunya, pels organismes i les entitats autònomes que depenen de l'Administració de la Generalitat i pels consorcis dels quals en formi part.
L'article 3 de la mateixa norma estén les competències de l'Autoritat Catalana de Protecció de Dades en relació amb els fitxers creats per les administracions, els organismes i les entitats esmentats anteriorment a les entitats de dret privat que compleixin un dels tres requisits que s'hi preveuen amb relació a la Generalitat, a d'altres entitats de dret privat que prestin serveis públics per mitjà de qualsevol forma de gestió directa o indirecta, si es tracta de fitxers i tractaments vinculats a la prestació d'aquests serveis i a les persones físiques o jurídiques que compleixin funcions públiques amb relació a matèries que són competència de la Generalitat, si es tracta de fitxers o tractament destinats a l'exercici d'aquestes funcions.
Finalment, la Llei 5/2002, de 19 d'abril, estableix a la seva disposició final tercera que els consellers de la Generalitat, dins l'àmbit de les competències respectives, resten habilitats per a la creació, la modificació i la supressió, mitjançant ordre, dels fitxers que siguin pertinents.
D'acord amb aquesta habilitació, mitjançant l'Ordre ECF/20/2004, de 15 de gener, es va portar a terme la regulació dels fitxers automatitzats de dades de caràcter personal existents en aquell moment al Departament d'Economia i Finances.
Atès el temps transcorregut, la implantació de nous sistemes d'informació, les reestructuracions administratives i la creació de l'Agència Tributària de Catalunya es fa necessari revisar la regulació dels fitxers de dades de caràcter personal del Departament d'Economia i Finances i també de la creació de fitxers de dades de caràcter personal de l'Agència Tributària de Catalunya.
En conseqüència, de conformitat amb el que disposa l'article 20 de la Llei orgànica 15/1999, de 13 de desembre, de protecció de dades de caràcter personal, i amb l'article 10.k) i el capítol VII de la Llei 23/1998, de 30 de desembre, d'estadística de Catalunya, atesa la disposició final tercera de la Llei 32/2010, de d'1 d'octubre, de l'Autoritat Catalana de Protecció de Dades, d'acord amb el Reial decret 1720/2007, de 21 de desembre, pel que s'aprova el Reglament de desenvolupament de la Llei orgànica 15/1999, de 13 de desembre, de protecció de dades de caràcter personal, i d'acord amb el dictamen de la Comissió Jurídica Assessora,
Aquesta Ordre regula els fitxers que contenen dades de caràcter personal que estan sota la responsabilitat de l'Agència Tributària de Catalunya.
2.1 Es creen els fitxers de dades de caràcter personal relacionats a l'annex 1 d'aquesta Ordre i que són els següents:
Gestió dels usos dels recursos TIC.
Persones col·laboradores i professionals.
Sol·licitud d'exercici dels drets d'accés, rectificació, cancel·lació i oposició.
2.2 En relació amb els fitxers que es creen s'estableix la identificació del fitxer, incloent-hi la seva denominació, així com a descripció de la seva finalitat i usos previstos; l'origen de les dades, indicant el col·lectiu de persones de qui es pretén obtenir dades o que es troba obligat a subministra-les; el procediment de recollida de dades; l'estructura bàsica del fitxer i la descripció del tipus de dades de caràcter personal que conté; el sistema de tractament de les dades; les comunicacions i les transferències internacionals de dades previstes; l'òrgan administratiu responsable de fitxer i l'òrgan davant el qual es poden exercir els drets d'accés, rectificació, cancel·lació i oposició, així com el nivell de mesures de seguretat que s'hi aplica.
3.1 Es modifiquen els fitxers de dades de caràcter personal relacionats a l'annex 2 d'aquesta Ordre per la seva adequació a la realitat actual del tractament del fitxer i per donar compliment al que estableix l'article 54 del Reial decret 1720/2007, de 21 de desembre, pel que s'aprova el Reglament de desenvolupament de la Llei orgànica 15/1999, de 13 de desembre, de protecció de dades de caràcter personal, i que són els següents:
3.2 Les modificacions que es fan als fitxers fan referència al canvi de nom del fitxer, l'òrgan administratiu responsable i les unitats administratives per exercir els drets d'accés, rectificació, cancel·lació i oposició.
4.1 Se suprimeixen el fitxers de dades de caràcter personal indicats a l'annex 3 d'aquesta Ordre, i que són els següents:
Gravàmen de protecció civil amb codi 204200084-N.
Així mateix, s'informa de la destinació de les dades i de les previsions que s'han adoptat per destruir el fitxer.
4.2 Els fitxers de dades de caràcter personal vigents actualment a l'Agència Tributària de Catalunya són els relacionats als annexos 1 i 2 d'aquesta Ordre, donat que tots els fitxers anteriorment declarats han estat modificats o suprimits.
L'Agència Tributària de Catalunya adoptarà les mesures de gestió i d'organització necessàries per fer efectives les garanties, obligacions i drets reconeguts per l'article 156 de l'Estatut d'autonomia de Catalunya; la Llei orgànica 15/1999, de 13 de desembre, de protecció de dades de caràcter personal; el Reial decret 1720/2007, de 21 de desembre, pel que s'aprova el Reglament de desenvolupament de la Llei orgànica 15/1999, de 13 de desembre, de protecció de dades de caràcter personal i per la Llei 32/2010, d'1 d'octubre, de l'autoritat catalana de protecció de dades, així com totes aquelles mesures necessàries per assegurar la confidencialitat, la integritat i la disponibilitat de les dades, de conformitat amb el nivell de seguretat assignat.
Els fitxers regulats per aquesta Ordre, si s'escau, han de disposar de les dades desagregades per sexes, per facilitar els estudis estadístics i els informes de gènere, d'acord amb la normativa vigent sobre la matèria i respectant, en tot cas, la Llei orgànica 15/1999, de 13 de desembre.
Es deroga parcialment l'Ordre ECF/20/2004, de 15 de gener, sobre els fitxers automatitzats de dades de caràcter personal existents al Departament d'Economia i Finances, pel que fa als fitxers de la Direcció General de Tributs.
Desenvolupament de les tasques d'atenció ciutadana, de gestió i liquidació tributària en relació als tributs estatals cedits i propis de la Generalitat de Catalunya.
Totes les persones a les que la normativa tributària imposa el compliment d'obligacions tributàries sobre tributs estatals cedits i propis de la Generalitat de Catalunya així com les que sol·liciten atenció tributària per part de l'Agència Tributària de Catalunya.
Les dades es recullen a través de les següents vies:
Altres organismes: es recull informació de les comunicacions existents amb l'Agència Estatal d'Administració Tributària, d'altres administracions tributàries, dels jutjats, dels departaments de la Generalitat de Catalunya, de col·legis professionals i dels notaris i notàries.
Les dades s'obtenen de la persona interessada o mitjançant el seu o la seva representant legal, de l'Agència Estatal d'Administració Tributària, d'altres administracions tributàries, dels jutjats, dels departaments de la Generalitat de Catalunya, de col·legis professionals i dels notaris i notàries.
Dades de característiques personals: data de naixement i data de defunció.
Dades economicofinanceres i d'assegurances: ingressos, rendes, patrimoni, dades bancàries, crèdits, préstecs, avals, hipoteques.
Es preveuen cessions a l'Agència Estatal d'Administració Tributària, a d'altres administracions tributàries i a departaments de la Generalitat de Catalunya segons el que estableix la normativa vigent tributària.
Es preveuen cessions als òrgans economicoadministratius i als jutjats i tribunals de justícia d'acord al que estableix la normativa vigent tributària.
Comprovació dels béns mobles o immobles dels intervinents en expedients tributaris com a conseqüència d'actuacions de comprovació per part dels òrgans competents de l'Agència Tributària de Catalunya.
Totes les persones relacionades amb els expedients tributaris objecte de comprovació de béns.
Altres organismes: es recull informació de les comunicacions existents amb l'Agència Estatal de Administració Tributària, de les comunicacions amb la Direcció General del Cadastre del Ministeri d'Economia i Finances, d'altres administracions tributàries, dels jutjats, dels departaments de la Generalitat de Catalunya, de col·legis professionals i dels notaris i notàries.
Les dades s'obtenen de la persona interessada o mitjançant el seu o seva representant legal de l'Agència Estatal de Administració Tributària, d'altres administracions tributàries, dels jutjats, de la Direcció General del Cadastre del Ministeri d'Economia i Finances, dels departaments de la Generalitat de Catalunya, de col·legis professionals i dels notaris i notàries.
Es preveuen cessions a l'Agència Estatal de Administració Tributària, a d'altres administracions tributàries i a departaments de la Generalitat de Catalunya segons el que estableix la normativa vigent tributària.
Es preveuen cessions als òrgans economicoadministratius, als tribunals i jutjats d'acord al que estableix la normativa vigent tributària.
Control de les persones que accedeixen físicament al recinte i a l'interior dels edificis de l'Agència Tributària de Catalunya (serveis centrals i les seves delegacions territorials), control de les persones que accedeixen a cadascuna de les plantes dels edificis i control de les persones que accedeixen i es mouen per dins de les sales tècniques o centres de processament de dades.
A tal efecte, es realitzarà la captació, gravació, conservació i emmagatzematge d'imatges mitjançant sistemes de seguretat, així com visualització en temps real de les imatges captades per les càmeres.
Els usos previstos són l'anàlisi i investigació de les dades captades i enregistrades en cas d'ésser necessari.
Totes les persones que hagin accedit a les instal·lacions de les delegacions de l'Agència Tributària de Catalunya.
Les imatges es recullen amb les càmeres situades a les instal·lacions de l'Agència Tributària de Catalunya.
Les dades s'obtenen de la persona interessada ja que és gravada pel sistema de videovigilància.
Dades identificatives: imatge, data i hora.
D'acord amb l'article 22 de la Llei 15/1999, de 13 de desembre, es preveuen cessions a les forces i cossos de seguretat estatals, autonòmics o locals sempre que estiguin emparades per una ordre judicial.
Gestionar les dades d'aspirants a cobrir llocs d'interinantge, substitucions o vacants tant de personal laboral com de personal funcionari a l'Agència Tributària de Catalunya.
Persones interessades a prestar serveis com a personal empleat públic a l'Agència Tributària de Catalunya.
Es recullen les dades dels currículums rebuts en fitxers ofimàtics per correu electrònic o bé en suport físic de paper.
Les dades s'obtenen de la persona interessada.
Dades de salut: documentació acreditativa d'aspirants discapacitats que tinguin reconeguda la condició legal de disminuïdes.
Dades de caràcter identificatiu: DNI o NIF, nom i cognoms, telèfon, imatge, adreça postal o electrònica.
Dades de característiques personals: estat civil, edat, coneixement d'idiomes, sexe, data de naixement.
Dades acadèmiques i professionals: formació i titulacions, experiència professional.
Complir la normativa relativa a la prevenció de riscos laborals i de vigilància de la salut de l'Agència Tributària de Catalunya.
Prestació, seguiment i control de serveis mèdics al personal.
Control i seguiment dels casos d'assetjament sexual.
De les revisions voluntàries mèdiques i dels comunicats externs i interns d'accidents laborals.
Les dades s'obtenen de la persona interessada i de la mútua d'accidents laborals, mitjançant formularis i visites als serveis mèdics i de prevenció.
Dades de caràcter identificatiu: nom i cognoms, DNI o NIF, adreça postal o electrònica, telèfon, número de la Seguretat Social o mutualitat, edat, signatura.
Dades de característiques personals: data de naixement, nacionalitat, sexe, estat civil.
Dades de d'ocupació laboral: descripció del lloc de treball, categoria, grau.
Dades especialment protegides: salut laboral, especialment les dades referides a supòsits d'assetjament sexual.
Es preveuen cessions al Departament de Treball i a la mútua d'accidents de treball segons estableix la normativa vigent i a la resta de departaments de l'Administració de la Generalitat d'aquelles dades necessàries per a fer tractaments estadístics desglossats per sexe.
Tramitació dels permisos del personal adscrit a l'Agència Tributària de Catalunya així com la gestió d'expedients disciplinaris, amb la finalitat de comprovar el compliment de la normativa dictada en matèria de personal, normativa vigent en matèria de protecció de dades i de la normativa interna que dicti l'Agència.
Control i registre d'accessos a les zones restringides de l'Agència Tributària de Catalunya a les quals només poden accedir les persones autoritzades.
Les dades s'obtenen dels justificants aportats pel personal amb motiu dels permisos sol·licitats, dels justificants d'accessos a aplicacions i de les sancions fermes dictades com a conseqüència de la tramitació d'expedients disciplinaris.
Les dades biomètriques seran proporcionades pels propis interessats en el moment d'enregistrar el seu patró digital (empremta).
Les dades s'obtenen de la persona interessada o de les persones responsables superiors.
Dades de salut: informes mèdics que es presenten per a l'obtenció de permisos o llicències.
Dades de caràcter identificatiu: nom i cognom, DNI, signatura i imatge i dades bimomètriques.
Dades de característiques personals: dades familiars.
Dades d'ocupació laboral: lloc de treball.
Dades disciplinàries: sancions administratives i/o penals.
Respondre a les queixes i suggeriments que es reben a l'Agència Tributària de Catalunya per part dels ciutadans o ciutadanes o de personal adscrit a l'Agència amb la finalitat de controlar el bon funcionament de l'Agència.
Persones que hagin presentat una queixa o un suggeriment a l'Agència Tributària de Catalunya, ja siguin ciutadans o ciutadanes, persones contribuents, o bé personal adscrit a l'Agència.
Es recullen les dades de les queixes o suggeriments plantejats a través dels mitjans següents:
Ciutadans o ciutadanes: a través de la pàgina web [URL], mitjançant correu electrònic, mitjançant un document escrit o formularis en paper presentats davant les delegacions de l'Agència Tributària de Catalunya o oficines liquidadores.
Personal adscrit a l'Agència Tributària de Catalunya: a través de la intranet, mitjançant correu electrònic, formularis en paper o escrits.
Les dades s'obtenen de les persones que formulen les queixes o suggeriments.
Dades de caràcter identificatiu: nom i cognoms, DNI, adreça postal o electrònica.
Gestió dels usos dels recursos TIC
Conèixer quins usuaris o usuàries que presten serveis a l'Agència Tributària de Catalunya fan servir una estació de treball connectada a la xarxa corporativa de l'Agència Tributària de Catalunya amb una adreça IP assignada, per tal de prevenir, investigar i resoldre incidents de seguretat i incidents operatius relacionats amb el manteniment de la infraestructura tecnològica, i validar el compliment del marc normatiu de l'Agència Tributària de Catalunya.
Totes aquelles persones que treballin, prestin un servei o col·laborin amb l'Agència Tributària de Catalunya i facin ús per la seva feina dels recursos TIC proporcionats per l'Agència Tributària de Catalunya.
Les dades d'usuari o usuària associada a una adreça IP les assigna l'Àrea TIC en el moment en què assigna una estació de treball al personal adscrit a l'Agència Tributària de Catalunya.
Les dades d'accés a Internet i navegació per webs són recollides automàticament a través d'un sistema informàtic, que realitza les tasques de filtratge de continguts.
Les de nom d'usuari o usuària s'obtenen de la persona interessada, les dades sobre la navegació s'obtenen del sistema informàtic que realitza les tasques de filtratge de continguts.
Dades de caràcter identificatiu: adreça IP de l'ordinador connectat, nom i cognoms de l'usuari o usuària, navegador, idioma, si el navegador el proporciona, data i hora de la connexió, historial de cerca i historial de navegació.
Es preveuen cessions a les forces i cossos de seguretat estatals, autonòmics o locals sempre que estiguin emparades per una ordre judicial.
Persones col·laboradores i professionals
La finalitat del fitxer és el manteniment i gestió derivada mitjançant conveni o de la relació contractual que existeixi entre aquestes persones i l'Agència Tributària de Catalunya.
Les persones autònomes que treballin prestant un servei a l'Agència Tributària de Catalunya, els col·laboradors o col·laboradores institucionals i els col·laboradors o col·laboradores professionals que actuïn en nom de terceres persones.
Es recullen les dades de la signatura de contractes o dels documents d'adhesió a convenis signats entre entitats, col·legis i associacions amb l'Agència Tributària de Catalunya així com de la documentació preparatòria.
Les dades s'obtenen de la persona interessada o dels col·lectius de professionals.
Dades de caràcter identificatiu: DNI o NIF, nom i cognoms, adreça postal o electrònica, telèfon, número de col·legiat o col·legiada o associat o associada.
Dades economicofinanceres i d'assegurances: dades bancàries.
Sol·licituds d'exercici dels drets d'accés, rectificació, cancel·lació i oposició
Gestió de les sol·licituds d'exercici dels drets d'accés, rectificació, cancel·lació i oposició que contempla la Llei orgànica 15/1999, de 13 de desembre, de protecció de dades de caràcter personal.
Totes aquelles persones que hagin exercit el seu dret d'accés, rectificació, cancel·lació u oposició a l'Agència Tributària de Catalunya.
Es recullen les dades de missatges electrònics o documents i escrits que envien els afectats o afectades per exercir els seus drets.
Les dades s'obtenen de la persona interessada o del seu o la seva representant legal.
Dades de caràcter identificatiu: DNI o NIF, nom i cognoms, adreça postal o electrònica.
Gestió i control de la funció inspectora en matèria tributària.
Persones físiques o representants de persones jurídiques objecte d'inspeccions tributàries.
Les dades s'obtenen de la mateixa persona interessada, del seu o de la seva representant legal o de denunciants, mitjançant les actes d'inspecció elaborades i a través de comunicacions amb d'altres òrgans de l'Administració tributària.
Les dades s'obtenen de la persona interessada o mitjançant el seu o seva representant legal.
Dades de caràcter identificatiu: DNI o NIF, nom i cognoms, adreça postal o electrònica i telèfon.
Dades de característiques personals: data de naixement.
Dades economicofinanceres i d'assegurances: ingressos, rendes, patrimoni, dades bancàries, crèdits, préstecs, avals i hipoteques.
Aquest fitxer té per finalitat la recaptació de deutes tributaris en període voluntari o executiu des del seu inici fins el seu tancament així com la recaptació de deutes no tributaris en període executiu d'altres departaments de la Generalitat, entitats locals, organismes autònoms o empreses públiques.
Persones amb deutes tributaris en període voluntari o executiu, o bé amb deutes no tributaris en període executiu pendents amb la Generalitat de Catalunya.
Les dades procedeixen de les comunicacions efectuades pels departaments de la Generalitat de Catalunya, organismes autònoms o empreses públiques, mitjançant formularis en suport paper o informàtic, o s'obtenen directament de la mateixa persona interessada o del seu o la seva representant legal.
Les dades s'obtenen de la persona interessada, dels departaments de la Generalitat de Catalunya i dels seus organismes autònoms o empreses públiques.
Dades de caràcter identificatiu: nom i cognoms, DNI i adreça postal.
Dades economicofinanceres i d'assegurances: dades bancàries, avals, hipoteques i altres garanties.
Dades relatives a liquidacions tributàries i deutes no tributaris.
Es preveu la cessió a l'Agència Estatal d'Administració Tributària i altres administracions tributàries als efectes de coordinar la gestió dels tributs, de conformitat amb el que estableix la normativa vigent tributària.
Aquest fitxer té com finalitat la gestió i tramitació dels expedients sancionadors incoats en matèria tributària, així com el control del pagament de les sancions imposades.
Persones físiques o representants de persones jurídiques objecte de sancions de caràcter tributari.
Les dades s'obtenen de la mateixa persona interessada, del seu o de la seva representant legal o de persones denunciants, mitjançant les actes d'inspecció elaborades i a través de comunicacions amb d'altres òrgans de l'Administració tributària.
Les dades s'obtenen de la persona interessada, de persones denunciants o d'altres òrgans de l'Administració tributària.
Dades de caràcter identificatiu: nom i cognoms i DNI.
Destí del fitxer i de les dades existents: les dades s'integren en els fitxers de Gestió i Atenció tributària i d'Inspecció tributària.
Gravamen de protecció civil amb codi 204200084-N.